Det blir 8–15 m høyt under gunstige forhold, men i Norge blir det neppe mer enn 5 m. Krona er vid og åpen. Bladene er avlange og opptil 20 cm lange. Høstfargen er gulgrønn. De hvite, duftende blomstene er samlet i 15–30 cm lange, hengende klaser. Pollenbærerne og griffelen stikker ut av krona, noe som gjør at blomsterstanden minner om en epålett på en uniform. Fruktene er hårete og har vinger. Griffelen sitter igjen på den modne frukten.